খ্রিস্টের অপ্সুদীক্ষা (চিত্রকর্ম)
খ্রিস্টের অপ্সুদীক্ষা (জার্মান: Taufe Christi) ১৫১৫ সালে ফ্লেমিশ রেনেসাঁ চিত্রশিল্পী হোয়াকিম পাতিনির কর্তৃক ওক কাঠের ক্যানভাসে অঙ্কিত তৈলচিত্র। চিত্রে বাইবেলে বর্ণিত সাধু বাপ্তিস্মদাতা যোহন কর্তৃক যিশু খ্রিস্টকে অপ্সুদীক্ষা দেয়ার ঘটনার চিত্রায়ন করা হয়েছে। চিত্রকর্মটি বর্তমানে ভিয়েনার কুন্সথিস্টোরিচেস যাদুঘরের সংগ্রহে রয়েছে। ভিয়েনার কুন্সথিস্টোরিচেস যাদুঘরের সংগ্রহে আসার আগে ১৬৫৯ সাল পর্যন্ত তৈলচিত্রটি অস্ট্রিয়ার আর্চডিউক লিওপোল্ড উইলহেমের ব্যক্তিগত সংগ্রহে ছিল।